

ул. “Иван Вазов” № 3, София 1080

тел.: (+359 2) 981 11 10; (+359 2) 932 43 10

факс: (+359 2) 987 71 51

[bdz@bdz.bg](mailto:bdz@bdz.bg)

[www.bdz.bg](http://www.bdz.bg/)

„ХОЛДИНГ БДЖ” – ЕАД

АНАЛИЗ ЗА ДЕЙНОСТТА НА ОСНОВНИ ОБЕМНИ И ИКОНОМИЧЕСКИ ПОКАЗАТЕЛИ

за 9-те МЕСЕЦА на 2018 година

**Основни финансови и икономически показатели**



**Приходите** на “Холдинг БДЖ ЕАД”се увеличават с 865 хил. лева, от 9 675 хил. лева през 2017 г. на 10 540 хил. лева през 2018 г., предимно от увеличените приходи от продажби на ДМА с 345 хил. лева.

Спрямо бизнес плана на дружеството приходите са увеличени с 3 443 хил. лева.

**Оперативните разходи намаляват** спрямо отчета за 9-те месеца на 2017 г. с 4 294 хил. лева, основно от намалени разходи за лихви по просрочени плащания с 4 632 хил. лева.

Спрямо плана за 2018 г. оперативните разходи са по-малко с 979 хил. лева, от намалените разходи за външни услуги със 783 хил. лева, материали, горива и енергия с 82 хил. лева, разходи за персонала със 183 хил. лева.

**EBITDA** е с положителна стойност 906 хил. лева за 9-те месеца на 2018 г., за същия период на миналата година е с отрицателна стойност 4 253 хил. лева или подобряване с 5 159 хил.лева, главно поради намалените разходи за лихви.

По бизнес план има подобряване с 4 422 хил.лева, главно от увеличението на приходите с 3 443 хил. лева и намаление на разходите с 979 хил. лева.

**EBIT**– за 9-те месеца на 2018г.е с положителна стойност от 475 хил. лева и се подобрява спрямо същия период на 2017 г. с 5 312 хил. лева.

Спрямо плана има подобряване с 4 580 хил.лева.

**Финансов резултат** – За 9-те месеца на 2018г. “Холдинг БДЖ” ЕАД приключва с печалба в размер на 314 хил. лева, при отчетена загуба в размер на 3 928 хил. лева за същия период на 2017г. или подобряване с 4 242 хил. лева. Дължи се предимно на отчетените по-малко разходи за лихви от съответния период на 2017 г.

По план финансовият резултат на дружеството е загуба в размер на 4 115 хил. лева или налице е подобряване с 4 429 хил.лева.

Коефициентите за рентабилност се подобряват спрямо същия период на предходната година вследствие на постигнатия положителен финансов резултат за 9-те месеца на 2018 г..

Коефициентът за задлъжнялост „дълг/ собствен капитал” се подобрява, следствие от намалението на задлъжнялостта с 31 202 хил. лева.

Показателите за ликвидност се подобряват незначително.

**Собственият капитал** се подобрява спрямо края на предходната година с 314 хил. лева. Дължи се на отчетената печалба за 9-те месеца.

## Анализ на приходите

**Приходите** на “Холдинг БДЖ ЕАД” се увеличават с 865 хил. лева, от 9 675 хил. лева през 2017 г. на 10 540 хил. лева за 9-те месеца на 2018 г.

Увеличени са приходите от:

* Приходи от отписани задължения с 2 005 хил. лева – през отчетния период в резултат на подписано споразумение с част от облигационерите по Втори облигационен заем, притежаващи повече от 50% от емитираните облигации, са отписани задължения за 1 млн. евро или 1 995 хил. лева, представляващи направена отстъпка от тяхна страна от дължимата им, присъдена наказателна лихва за забавено плащане.
* Обезщетение за забава от „Оптима турс” в размер на 116 хил. лева.

Намалени са приходите от:

* приходи от отдадени под наем сгради със 745 хил. лева;
* приходи от такси, предоставени активи на свързани лица с 450 хил. лева;
* приходи от продажба на скрап със 115 хил. лева;
* приходи от услуги, текущо поддържане и ремонт със 103 хил. лева.

В следващата графика е показана структурата на приходите по отчет за 9-те месеца на 2018 г.:

## Анализ на разходите

**Лихви за просрочени плащания –** отчетени са 4 048 хил. лева, което представлява 40% от разходите за дейността. Спрямо съответния период на предходната година разходите лихви за просрочени плащания са намалени с 4 632 хил. лева, дължащо се на изплатените главници по просрочените заеми.

**Разходи за персонал (заплати и осигуровки) –** отчетени са 2 115 хил. лева или това са 21% от разходите. Спрямо съответния период на 2017г. разходите за възнаграждения на персонала са увеличени със 173 хил. лева. Средствата за работна заплата на заетите са увеличени спрямо 9-те месеца на 2017 г. с 12%, следствие на сключения нов КТД от м. март 2018 г. и увеличаването на минималната работна заплата за страната от 01 януари 2018 г. от 460 лева на 510 лева.

Спрямо съответния период на 2017 г. разходите за социални осигуровки и надбавки са увеличени с 33 хил. лева или с 9%, което е във връзка с увеличението с 1% на осигурителната тежест от КСО за 2018 г. и увеличените средства за заплати.

Спрямо плана разходите за персонал (заплати + социални осигуровки и надбавки) са намалени с 52 хил. лева.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Показатели** | **мярка** | **9 -те месеца** | | | **Отчет 2018/Отчет 2017** | | **Отчет 2018/План** | |
| **отчет** | **план** | **отчет** |
| **2018** | **2018** | **2017** | **+ -** | **%** | **+ -** | **%** |
| Възнаграждения на персонала | хил. лева | *1 671* | *1 723* | *1 498* | 173 | 12% | -52 | -3% |
| Средно списъчен брой на персонала | брой | 149 | 162 | 156 | -7 | -4% | -13 | -8% |
| Средна месечна работна заплата | лева | 1 246 | 1 182 | 1 067 | 179 | 17% | 64 | 5% |
| социални осигуровки и надбавки | хил. лева | 444 | 576 | 411 | 33 | 8% | -132 | -23% |
| % на социалните разходи | % | 26,6% | 33,4% | 27,4% |  |  |  |  |

Средно списъчният брой на персонала за 9-те месеца на 2018 г. е 149 броя, намален е спрямо същия период на 2017 г. със 7 броя и е с 13 броя по-малко от планираната численост.

Средносписъчният брой на персонала за 9-те месеца на 2018 г. по единния класификатор на длъжностите е както следва:

|  |  |  |  |  |  |
| --- | --- | --- | --- | --- | --- |
|  | **общо** | **В т.ч.** |  |  |  |
| **9- те месеца на 2018 г.** |  | **ЦУ** | **ППД** | **ЦПО** | **ЦА** |
| ръководители | 28 | 17 | 5 | 2 | 4 |
| специалисти | 42 | 38 | 1 | 3 |  |
| техници и приложни специалисти | 18 | 7 | 10 |  | 1 |
| помощен административeн персонал | 11 | 2 | 8 | 1 |  |
| персонал зает с услуги на населението, търговията и охраната | 31 |  | 31 |  |  |
| квалифицирани работници и сродни на тях занаятчии | 1 |  | 1 |  |  |
| машинни оператори и монтажници | 9 | 2 | 7 |  |  |
| професии неизискващи специална квалификация | 9 |  | 8 | 1 |  |
| общо: | 149 | 66 | 71 | 7 | 5 |

**Материали –** отчетени са 104 хил. лева, с 26 хил. лева повече от същия период на предходната година. Спрямо плана разходите за материали са по-малко с 49 хил. лева.

**Горива** – отчетени са 30 хил. лева. Включват разходите за гориво за служебните автомобили на дружеството. Отчетените разходи са с 23 хил. лева по-малко от тези за съответния период на 2017 г. и с 6 хил. лева по-малко от планираните. През 8-те месеца на предходната година в този елемент се отчитат разходите за гориво за отопление на почивните станции, което в последствие е прехвърлено в разходи за топлинна енергия.

**Ел. енергия и топлоенергия** – разходът е в размер на 146 хил. лева за отчетния период. Спрямо същия период на 2017 г. разходите за ел. енергия и топлоенергия са увеличени с 24 хил. лева от увеличените разходи за топлоенергия (*прехвърлените от разходите за горива*). Спрямо плана има намаление с 22 хил. лева.

**Външни услуги –** отчетени са 997 хил. лева, което представлява 10% от разходите за дейността. Спрямо съответния период на 2017 г. разходите за външни услуги са увеличени с 49 хил. лева.

***Увеличение*** *се наблюдава при:*

* Разходи за местни данъци и такси, такса смет със 115 хил. лева;
* Ремонт от външни изпълнители – увеличени със 17 хил. лева;
* Разходи за имуществени застраховки – увеличени с 3 хил. лева и др.

***Намаление*** *се наблюдава при:*

* Такси с 28 хил. лева;
* Разходи за консигнационни и граждански договори – намалени с 22 хил. лева;
* Абонаментни услуги (абонамент за вестници и списания) – намалени с 9 хил. лева;
* Разходи от услуги, текуща поддръжка, ремонт от СЛ – намалени с 9 хил. лева;
* Разходи за охрана от външни фирми – намалени с 6 хил. лева;
* Оценка на активи – с 6 хил. лева;
* Наеми към ДП НК ЖИ – намалени с 5 хил. лева и др.

**Други разходи** с изключение на лихвите - отчетени са 1 452 хил. лева, което представлява 14% разходите за дейността. Спрямо съответния период на 2017 г.тези разходи са увеличени с 317 хил. лева.

**Увеличение се наблюдава при:**

* Разходи за последващи оценки на активите с 309 хил. лева;
* Загубени дела от БДЖ със 107 хил. лева;
* Отписани вземания увеличени с 41 хил. лева;
* Изплатени обезщетения по чл. 225 ал. КТ и лихви по тях със 7 хил. лева и др.

**Намалени са разходите за:**

* Разходи за данък сгради с 4 хил. лева;
* Разходи за командировки в страна и чужбина с 6 хил. лева и др.

**Амортизации –** отчетени са 445 хил. лева, което представлява 4% от разходите за дейността. Спрямо съответния период на предходната година са намалени със 154 хил. лева. Намалението се дължи на извършена рекласификация през 2017г. от нетекущи активи в „активи държани за продажба”.

Относителният дял на разходите по икономически елементи за 9-те месеца на 2018 г. е показан в следващата графика:

**Баланс**

Данните за движението на активите и пасивите по баланс към 30.09.2018 г., показват:

|  |  |  |  |  |  |
| --- | --- | --- | --- | --- | --- |
| **СЧЕТОВОДЕН БАЛАНС** | **ЯНУАРИ – СЕПТЕМВРИ** | | | | |
|  | **отчет** | **план** | **отчет** |  |  |
| **в хил. лева** | **30.9.2018** | **30.9.2018** | **31.12.2017** | **1/3 (%)** | **1/2 (%)** |
|  | 1 | 2 | 3 | 4 | 5 |
| **Нетекущи активи** | **228 512** | **231 991** | **228 920** | **-0,18%** | **-1,50%** |
| **Текущи активи, в т.ч.:** | **23 832** | **22 502** | **53 758** | **-55,67%** | **5,91%** |
| Материални запаси | 4 489 | 4 884 | 4 859 | -7,61% | -8,09% |
| Краткосрочни вземания | 15 316 | 13 698 | 44 424 | -65,52% | 11,81% |
| Краткосрочни финансови активи | 1 847 | 1 847 | 1 847 | 0% | 0% |
| Парични средства | 2 180 | 2 073 | 2 628 | -17,05% | 5,16% |
| Активи държани за продажба | 9 239 | 7 715 | 9 807 | -5,79% | 19,75% |
| **Текущи пасиви, в т.ч.:** | **102 330** | **239 192** | **268 228** | -61,85% | -57,22% |
| Краткосрочни заеми | 8 423 | 8 404 | 171 422 | -95,09% | 0,23% |
| **Работен капитал** | **-78 498** | **-216 690** | **-214 470** | -63,40% | -63,77% |
| **Зает капитал**  (актив - текущи пасиви) | **159 253** | **23 016** | **24 257** | 556,52% | 591,92% |
| **Нетекущи пасиви** | **135 161** | **636** | **479** | 28117,33% | 21151,73% |
| Други |  |  |  |  |  |
| **Чиста стойност на активите** | **24 092** | **22 380** | **23 778** | **1,32%** | **7,65%** |
| **Печалба ( загуба)** | **314** | **-4 115** | **-8 272** | **-103,80%** | **-107,63%** |
| Финансов резултат от минали години | -153 167 | -150 245 | -144 895 | 5,71% | 1,94% |
| Резерви | 147 995 | 147 790 | 147 995 | 0,00% | 0,14% |
| Основен капитал | 28 950 | 28 950 | 28 950 | 0,00% | 0,00% |
| **Собствен капитал** | **24 092** | **22 380** | **23 778** | 1,32% | 7,65% |

**Нетекущите активи –** намаляват с 0,18%.

**Текущи активи** – намаление на текущите активи с 55,67% спрямо 31.12.2017 г., в т.ч.: намаляват краткосрочните вземания с 65,52%, материалните запаси със 7,61% и паричните средства със 17,05%. Краткосрочните вземания намаляват във връзка с изплатените заеми към KfW от „БДЖ– Пътнически превози“ ЕООД.

**Собствен капитал –** по отчет е 24 092 хил. лева към 30.09.2018 г. и се увеличава с 1,32%. Собственият капитал се увеличава от отчетената печалба за периода.

**Краткосрочни заеми–** са намалени спрямо 31.12.2017 г. със 162 999 хил. лева в резултат на извършени плащания към финансовите кредитори от началото на 2018 г.

**Зает капитал** – това е разликата между Актива и Текущите пасиви. За 9-те месеца на 2018 г. показва увеличение със 134 996 хил. лева.

## Анализ на вземанията

( в хил. лева)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Вземания по контрагенти** | **Общ размер към 30.09.2018** | **Обезценка към 30.09.2018** | **Балансова стойност към 30.09.2018** | **Текущи вземания с ненастъпил падеж** | **Текущи вземания просрочени** | **Общ размер към 31.12.2017** | **Обезценка към 31.12.2017** | **Балансова стойност към 31.12.2017** | **Текущи вземания с ненастъпил падеж** | **Текущи вземания просрочени** |
| Чужди жп администрации | 32 024 | 32 024 | 0 |  | 32 024 | 32 024 | 32 024 | 0 |  | 32 024 |
| Интерконтейнер | 1 434 | 1 434 | 0 |  | 1 434 | 1 477 | 1 477 | 0 |  | 1 477 |
| ГД Национална полиция | 482 | 19 | 463 |  | 482 | 482 | 19 | 463 |  | 482 |
| Ерида Трейд ЕАД Сф. | 369 | 369 | 0 |  | 369 | 369 | 369 | 0 |  | 369 |
| Оптима турс | 425 | 348 | 77 | 103 | 322 | 361 | 361 | 0 |  | 361 |
| ДП НК ЖИ | 255 | 16 | 239 | 227 | 28 | 16 | 16 | 0 |  | 16 |
| Краткосрочни вземания от СЛ | 9 454 |  | 9 454 | 9 454 | 0 | 40 224 | 0 | 40 224 | 40 224 | 0 |
| Други | 726 | 679 | 47 | 0 | 726 | 730 | 680 | 50 | 2 | 728 |
| **Обща сума в хил. лв.** | **45 169** | **34 889** | **10 280** | **9 784** | **35 385** | **75 683** | **34 946** | **40 737** | **40 226** | **35 457** |

Вземанията от клиенти към 30.09.2018 г.са в размер на 45 169 хил. лева и след отчитане на натрупаната обезценка, балансовата им стойност е в размер на 10 280 хил. лева. Спрямо 31.12.2017г., общият размер на вземанията намалява с 30 514 хил. лева.

Вземанията на „Холдинг БДЖ” ЕАД са от следните контрагенти:

* Чужди жп администрации – в общ на размер на 32 024хил. лева, от които вземанията от Сърбия са в размер на 15 564 хил. лева и от Македония - 13 469 хил. лева и вземане от HELLENIC RAILWAYS ORGANIZATION /OSE/ - в размер на 2 991 хил. лева;
* Интер контейнер– в размер на 1 434 хил. лева. Дружеството е в процес на ликвидация. Все още няма яснота какъв размер от нашето вземане може да бъде събрано. Направена е обезценка.
* Ерида Трейд ЕАД Сф – в размер на 369 хил. лева, напълно обезценено;
* Оптиматурс – вземането е в размер на 425 хил. лева, направена е обезценка на част от вземанията, за останалите е сключено споразумение и се плащат ежемесечно.
* ДП „НК ЖИ” – вземане в размер на 255 хил. лева, направена обезценка в размер на 16 хил. лева. Балансовата му стойност към 30.09.2018 г. е 239 хил. лева.
* Краткосрочни вземания от СЛ са в размер на 9 454 хил. лева.

**Анализ на задълженията**

***Търговски задължения***

( в хил. лева)

|  |  |  |  |  |  |  |
| --- | --- | --- | --- | --- | --- | --- |
| **Задължения по контрагенти** | **Общ размер 30.09.2018** | **Възраст на задълженията** | | | **Просрочени задължения** | **Общ размер 31.12.2017** |
| **до 3 мес.** | **до 6 мес.** | **до 1 год.** |
| Задължения СЛ | 1 792 | 1 792 |  |  | 0 | 1 814 |
| ДП НК "ЖИ" | 26 321 | 18 |  | 163 | 26 140 | 26 312 |
| Чужди жп администрации | 682 | 8 | 27 | 9 | 638 | 691 |
| БДЖ Кончар АД | 126 |  |  |  | 126 | 130 |
| Други | 353 | 44 | 3 | 1 | 305 | 1 248 |
| **Обща сума** | **29 274** | **1 862** | **30** | **173** | **27 209** | **30 195** |

Задълженията към доставчици за отчетния период са намалени с 921 хил. лева спрямо 31.12.2017г., като **изменението** по някои основни контрагенти е, както следва:

* Задълженията към свързани лица са намалени с 22 хил. лева;
* БДЖ Кончар АД са намалени с 4 хил. лева;
* ДП НК „ЖИ“ са увеличени с 9 хил. лева;
* Чужди жп администрации са намалени с 3 хил. лева;
* към други контрагенти са намалени с 895 хил. лева.

***Задължения по отпуснати заеми:***

Задълженията на „Холдинг БДЖ” ЕАД по заеми към 30.09.2018 г. са в общ размер на 205 081 хил. лева, от които просрочените задължения възлизат на 8 423 хил. лева.

Структурата на задълженията на „Холдинг БДЖ” ЕАД по заеми към 30.09.2018 г. е показана в следващата таблица:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Задъжения** | **текущи** | | | **нетекущи** | **общо** |
| **Просрочени** | **Текущи** | **Общо** |
|
| **1** | **Първа инвестиционна банка АД** | **8 423** | **0** | **8 423** | **0** | **8 423** |
|  | *главница* | *7 306* |  | *7 306* |  | 7 306 |
|  | *лихва* | *1 117* |  | *1 117* |  | 1 117 |
| **2** | **МТИТС** | **0** | **62 000** | **62 000** | **134 658** | **196 658** |
|  | *главница* |  | *62 000* | *62 000* | *134 658* | 196 658 |
|  | *лихва* | *0* |  | *0* |  | 0 |
|  | **всичко:** | **8 423** | **62 000** | **70 423** | **134 658** | **205 081** |

През деветте месеца на 2018 г. „Холдинг БДЖ” ЕАД изплати изцяло остатъка по Втори облигационен заем главница в размер на 109 034 хил. лева и лихви, съдебни разноски и разноски по образувани изпълнителни дела в размер на 27 532 хил. лева и към KfW лихва + главница 31 103 хил. лева или общ размер на изплатените за отчетния период са 167 669 хил. лева, от които главница 139 980 хил. лева и лихва 27 689 хил. лева.

С Първа инвестиционна банка АД се води дело.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Плащания до 30.09.2018 г.** | |  |  |  |  |  |  |  |  |  |  |  |
|  | **м.І.** | **м.ІІ.** | **м.ІІІ.** | **м.ІV.** | **м.V.** | **м.VІ.** | **м.VІІ.** | **м.VІІІ.** | **м.ІХ.** | **Платени** | **По План** | **Остатък** |
| **Втори облигационен заем** | |  |  |  |  |  |  |  |  |  |  |  |
| главница |  | 31 270 |  |  |  | 1 584 | 76 180 |  |  | 109 034 | 104 740 | -4 294 |
| лихва |  |  |  |  |  |  | 27 532 |  |  | 27 532 | 30 820 | 3 288 |
| **КФВ** |  |  |  |  |  |  |  |  |  |  |  |  |
| главница |  | 30 946 |  |  |  |  |  |  |  | 30 946 | 30 946 | 0 |
| лихва |  | 157 |  |  |  |  |  |  |  | 157 | 185 | 28 |
| **ПИБ - лизинг** |  |  |  |  |  |  |  |  |  |  |  |  |
| главница |  |  |  |  |  |  |  |  |  | 0 |  | 0 |
| лихва |  |  |  |  |  |  |  |  |  | 0 |  | 0 |
| **главници - общо** | **0** | **62 216** | **0** | **0** | **0** | **1 584** | **76 180** | **0** | **0** | **139 980** | **135 686** | **-4 294** |
| **лихви - общо** | **0** | **157** | **0** | **0** | **0** | **0** | **27 532** | **0** | **0** | **27 689** | **31 005** | **3 316** |
| **обща сума** |  |  |  |  |  |  |  |  |  | **167 669** | **166 691** | **-978** |

С ПМС № 19 от 08 февруари 2018 г., Министерски съвет одобри отпускането на възмездна финансова помощ на „Холдинг БДЖ” ЕАД в размер на 30 946 хил. лева за сметка на централния бюджет. Тези средства са отпуснати целево за погасяване на задължения на „Холдинг БДЖ” ЕАД по Втори облигационен заем от 2007 г.

Средствата за погасяване на дълга към K f W са платени чрез капиталовия трансфер на „БДЖ – Пътнически превози” ЕООД от бюджета за 2018 г.

С ПМС №128/05.07.2018 г. се одобри възмездна финансова помощ в размер на 103 728 хил. лева, с която „Холдинг БДЖ” ЕАД извърши плащане за окончателно погасяване на остатъка по Втори облигационен заем.

Отпуснатите временни финансови помощи ще бъдат възстановени със средства от отдаване на концесия на летище София.

**Финансов резултат**

Индивидуалният финансов резултатна „Холдинг БДЖ” ЕАД за деветте месеца на 2018 г. е печалба в размер на 314 хил. лева**,** при отчетена загуба в размер на 3 928 хил. лева за същия период на 2017 г. или подобряване с 4 242 хил. лева.

По план финансовият резултат на дружеството е загуба в размер на 4 115 хил. лева или налице е подобряване на резултата с 4 429 хил.лева.

Основните причини за подобряване на финансовия резултат са:

* увеличените приходи от подписано споразумение с облигационерите за редуциране на наказателни лихви в размер на 1 млн. евро;
* увеличени приходи от продажби на неоперативни активи;
* намалени разходи за лихви по просрочени плащания с 4 632 хил. лева.

**Владимир Владимиров**

*Изпълнителен директор на „Холдинг БДЖ” ЕАД*

**Димитър Михайлов**

*Гл. счетоводител*

**Съгласувал:**

**Филип Алексиев**

*Директор „Финанси” при „Холдинг БДЖ” ЕАД*

**Изготвили:**

**Ек. Стоянова**

*Ръководител отдел „Финансов мениджмънт и управление на резултатите”*

**Красимира Илиева**

*Ст. експерт „Финансов мениджмънт и управление на резултатите”*